ช่วยสรุปบทความ 4 กองทุนทางเลือก สำหรับคนอยากได้เงินปันผล
1.) กองทุนหุ้น
เริ่มจากกองทุนหุ้นกันก่อนเลย เพราะว่าเป็นที่นิยมของนักลงทุนทั่วไปเป็นอันดับต้น ๆ ซึ่ง กองทุนหุ้นปันผลส่วนใหญ่ จะมีการปันผลให้ปีละ 1 ครั้ง แต่ก็จะมีบางกองทุนที่เน้นเรื่องของการจ่ายกระแสเงินสดกลับมาให้ อาจจะเห็นบางกองทุนปันผลถึง 4-5 ครั้งใน 1 ปีครับ และบางครั้งอาจจะมากกว่านั้นได้ ถ้าหากกองทุนมีกำไรสะสมอยู่มาก

แต่จุดสำคัญที่นักลงทุนต้องเข้าใจก็คือ กองทุนหุ้นที่ปันผลบ่อยๆ ก็ไม่ได้หมายความว่าจะให้ผลตอบแทนที่ดีกว่ากองทุนที่ปันผลน้อยครั้งกว่านะครับ ทั้งนี้ผลตอบแทนจากกองทุนจะขึ้นกับสินทรัพย์ที่กองทุนเลือกลงทุนว่าให้ผลตอบแทนโดยรวม (เงินปันผลจากหุ้น และ กำไรส่วนต่าง) ที่ดีหรือไม่ และกำไรสะสมของกองทุนที่เกิดขึ้น

และอย่าลืมนะครับว่า “กองทุนหุ้น” นั้นมีความผันผวนของผลตอบแทนมากๆ เนื่องจากว่าเป็นการเก็งกำไรเสียเป็นส่วนใหญ่ เงินปันผลจากหุ้นที่อยู่ในกองทุนเองก็ไม่ได้สม่ำเสมอขึ้นๆ ลงๆ ได้เช่นเดียวกัน อีกทั้งกองทุนเองไม่ได้ถือหุ้นปันผลอย่างเดียวเท่านั้น มีหุ้นที่เน้นการเติบโตอยู่ด้วย แต่ถ้าหุ้นนั้นไม่ได้เติบโตอย่างที่คิดละก็….ไม่อยากจะนึกภาพตามเลย ดังนั้นไม่แปลกเลยครับที่เราจะเห็นกองทุนที่ปันผลมาเรื่อย ๆ บางครั้งก็หยุดปันผลเสียอย่างนั้น

ดังนั้น ทางเลือกแรกนี้ ต้องบอกว่าเหมาะกับคนที่รับความเสี่ยงได้สูง อาจจะไม่ค่อยเหมาะกับการลงทุนเพื่อการเกษียณเท่าไหร่ครับ แต่ถ้าอยากลงทุนหลังเกษียณอาจจะมีสัดส่วนของกองทุนหุ้นปันผลที่ไม่ต้องเยอะมากเกินความเสี่ยงหลังเกษียณครับ

บางคนเลือกที่จะเอากองทุนหุ้นปันผลหลาย ๆ ตัวมารวมกัน เพื่อทำให้เงินลงทุนที่ลงทุนไปนั้น ถูกจ่ายออกมาทุกเดือนเลยก็มี แต่วิธีการนี้ต้องระวังมาก ๆ โดยเฉพาะที่ตลาดหุ้นเป็นขาลง เนื่องจากอาจจะไม่มีกองทุนไหน ๆ เลยที่จะสามารถจ่ายปันผลก็ได้ครับ

2.) กองทุนตราสารหนี้ 
หลาย ๆ คนอาจจะไม่ทราบว่ากองทุนตราสารหนี้เองก็มีเงินปันผลได้เช่นเดียวกันครับ แต่ความนิยมนั้นอาจจะไม่เท่ากับกองทุนหุ้น เนื่องจากผลตอบแทนของกองทุนตราสารหนี้แบบปันผลนั้น ก็ไม่ได้ต่างจากกองทุนตราสารหนี้ธรรมดาครับ ผลตอบแทนโดยเฉลี่ยก็อยู่ที่ 2-4% แถมยังต้องเสียภาษี หัก ณ ที่ จ่ายด้วยอีก 10% ความน่าสนใจจึงลดลงไปนั่นเอง

แต่กองทุนเหล่านี้ก็มีข้อดีครับ ถ้าเอามารวมกับกองทุนหุ้นปันผล ในสัดส่วนที่เหมาะกับความเสี่ยงที่นักลงทุนรับได้ เหมาะสมมากขึ้น และก็ลดเรื่องการที่กองทุนหุ้นจะไม่จ่ายปันผลไปด้วยครับอย่างน้อย ๆ ก็ได้เงินจากกองทุนตราสารหนี้มาบ้าง ก็จะได้พอร์ตการลงทุนที่มีเงินปันผลออกมาเรื่อย ๆ หรือ พอที่จะเรียกได้ว่าเป็น income portfolio ที่เน้นเรื่องของเงินปันผลที่ออกมา แต่ก็ต้องมีการบริหารซึ่งไม่ได้ง่ายอย่างที่คิด

กองทุนตราสารหนี้แบบปันผลนั้น ถึงแม้ว่าจะได้ผลตอบแทนต่อปีน้อย แต่ความผันผวนก็จะไม่สูงเช่นกันครับ ดังนั้น น่าจะเหมาะกับคนที่รับความเสี่ยงสูงไม่ได้

3.) กองทุน income
ถ้าหากนักลงทุนเบื่อกับการลงทุนในกองทุนหุ้น และกองทุนตราสารหนี้แบบปันผล ซึ่ง ถ้าลงทุนแยกกัน ผลตอบแทนที่ได้อาจจะไม่ค่อยสม่ำเสมอแล้วละก็ กองทุน Income น่าจะเป็นคำตอบที่ดีกว่าใน 2 แบบแรกครับ จริง ๆ กองทุนแบบนี้ ก็จะคล้าย ๆ กับการ เอากองทุนหุ้น ผสมกับกองทุนตราสารหนี้ หรืออาจจะมีสัดส่วนของสินทรัพย์อื่น ๆ ด้วย และจับมารวมกัน โดยออกแบบให้ความเสี่ยง ความผันผวนไม่สูงมากนัก เพื่อที่จะได้ทำการจ่ายกำไรสะสมของกองทุนออกมาเป็นงวด ๆ อย่างสม่ำเสมอ

ดังนั้นกองทุนแบบนี้ ก็จะมีผลตอบแทนไม่สูงมากนัก แต่จะเน้นไปที่กระแสเงินสดที่จ่ายออกมาให้กับนักลงทุน โดยผลตอบแทนเฉลี่ยน่าจะอยู่ที่ประมาณ 3-6% ต่อปี แต่ก็จะออกมาในรูปของเงินปันผล หรือ การขายคืนอัตโนมัติ (กองทุนเป็นผู้ขายหน่วยให้) ที่มีแบบทุกเดือน ทุกไตรมาส แล้วแต่นโยบายการจ่ายของกองทุนครับ ซึ่งจะช่วยเรื่องของ ภาษีได้ครับ คือไม่ต้องเสียภาษีหัก ณ ที่จ่าย 10% จึงเหมาะกับนักลงทุนทั่วไปที่อยากมีรายได้กลับเข้ามาอย่างสม่ำเสมอ

แต่อย่าลืมนะครับว่า กองทุนอาจจะไม่จ่ายปันผล หรือ ไม่จ่ายกระแสเงินสดออกมาได้เช่นเดียวกันกับกองทุน 2 แบบแรก ซึ่งโอกาสก็จะน้อยลงไป เนื่องจากว่ามีเงินปันผลจากสัดส่วนของตราสารหนี้เข้ามาช่วยทดแทนให้นั่นเอง

4.) กองทุนอสังหา ฯ และ โครงสร้างพื้นฐาน
กองทุนอสังหา ฯ และกองทุนโครงสร้างพื้นฐาน เองก็เป็นทางเลือกที่ดีทางหนึ่งสำหรับคนที่อยากได้กระแสเงินสด เข้ามาใช้อยู่เรื่อย ๆ เนื่องจากกองทุน 2 นี้ ส่วนใหญ่จะให้ผลตอบแทนที่มากกว่า ผลตอบแทนจากกองทุนตราสารหนี้ ถึงแม้ว่าจะได้ผลตอบแทนโดยรวมที่น้อยกว่ากองทุนหุ้นก็ตาม แต่เรื่องของความสม่ำเสมอที่ได้ของผลตอบแทนก็จะมากกว่ากองทุนหุ้นครับ
ที่กองทุนอสังหา ฯ ได้ผลตอบแทนที่สม่ำเสมอ เพราะว่า ผลตอบแทนไม่ได้เกิดจากการเก็งกำไร แต่เกิดจากค่าเช่า หรือ รายได้จากโครงสร้างพื้นฐานที่จำเป็น เช่น โรงไฟฟ้า ทางด่วน ฯลฯ แถมผลตอบแทนจากเงินที่ได้ก็อยู่ที่ประมาณ 6-8% ต่อปี ที่มากกว่ากองทุนตราสารหนี้อีกด้วย แต่แน่นอนว่าความเสี่ยงก็จะมีมากกว่ากองทุนตราสารหนี้ นอกจากเงินปันผลที่ได้รับก็ยังมีโอกาสได้รับกำไรจากการขายกองทุนอสังหา ฯ อีกทางครับ

และอย่าลืมว่าถ้าหาก ไม่มีคนมาเช่าอสังหา ฯ กองทุนเองก็อาจจะไม่จ่ายเงินปันผลก็เป็นไปได้ และยังมีความเสี่ยงด้านราคาอีกด้วย เพราะว่า บางช่วงกองทุนอสังหา ฯ อาจจะมีราคาที่แพงเกินไป ทำให้เราได้ผลตอบแทนจากเงินปันผลที่ไม่เท่าเดิมครับ แต่ความเสี่ยงก็ยังคงน้อยกว่ากองทุนหุ้น
กองทุนหุ้น คือทางเลือกที่นิยมสำหรับนักลงทุน เน้นไปที่กองทุนที่ปันผลส่วนใหญ่ โดยบางกองทุนปันผลมากถึง 4-5 ครั้งต่อปี การลงทุนนี้ต้องระวังถึงความผันผวนของผลตอบแทน เนื่องจากเป็นการเก็งกำไรเสี่ยงมาก ผลตอบแทนขึ้นอยู่กับการลงทุนของกองทุนและสินทรัพย์ที่เลือก  บางคนเลือกรวมกองทุนหุ้นหลายตัวมารวมกัน เพื่อให้ได้เงินลงทุนที่ถูกจ่ายออกมาทุกเดือน แต่ต้องระวังในสถานการณ์ที่ตลาดหุ้นลง เพราะอาจไม่มีกองทุนที่จ่ายปันผล กองทุนหุ้นมีความเสี่ยงสูง ไม่ค่อยเหมาะกับการลงทุนเพื่อเกษียณ เนื่องจากมีความผันผวนของผลตอบแทน

กองทุนตราสารหนี้มีเงินปันผลเหมือนกองทุนหุ้น แต่ความนิยมน้อยกว่า เนื่องจากผลตอบแทนไม่สูงเท่ากับกองทุนหุ้น โดยมีผลตอบแทนโดยเฉลี่ยที่ 2-4% และต้องหักภาษีอีก 10% ทำให้ความน่าสนใจลดลง
แต่กองทุนตราสารหนี้มีข้อดี เมื่อรวมกับกองทุนหุ้นปันผล สามารถลดความเสี่ยงและได้รับเงินปันผลจากทั้งสองกองทุน ทำให้เหมาะสมมากขึ้น และลดการขึ้นตอนที่กองทุนหุ้นไม่ได้จ่ายปันผล
ถึงแม้กองทุนตราสารหนี้มีผลตอบแทนต่ำ แต่มีความผันผวนที่ต่ำ ทำให้เหมาะกับนักลงทุนที่ไม่ต้องการความเสี่ยงสูง

กองทุน Income เป็นทางเลือกสำหรับลงทุนที่ไม่ชอบความผันผวนของกองทุนหุ้นหรือตราสารหนี้ปันผล มุ่งเน้นการจ่ายกำไรสะสมประมาณ 3-6% ต่อปี และไม่ต้องเสียภาษีหัก ณ ที่จ่าย 10% แต่ควรระวังว่าการจ่ายเงินปันผลอาจจะไม่เสถียรและมีโอกาสไม่ได้รับเงินปันผลบ้างในบางช่วงเวลา

กองทุนอสังหา และโครงสร้างพื้นฐานเป็นทางเลือกที่สามารถให้กระแสเงินสดเข้ามาใช้ได้โดยต่อเนื่อง โดยมีผลตอบแทนที่สม่ำเสมอ โครงสร้างพื้นฐานมีผลตอบแทนประมาณ 6-8% ต่อปี ส่วนกองทุนอสังหามีผลตอบแทนที่มาจากค่าเช่าและรายได้จากโครงสร้างพื้นฐาน ความเสี่ยงมีมากกว่าตราสารหนี้ แต่ก็มีโอกาสได้รับกำไรจากการขายกองทุนอสังหา และอย่าลืมว่าถ้าไม่มีผู้เช่า กองทุนอสังหา ก็อาจจะไม่จ่ายเงินปันผลได้
ตลาดการเงิน & ผลิตภัณฑ์และบริการทางการเงิน,การวิเคราะห์ทางการเงิน & เศรษฐศาสตร์การเงิน,ความรู้ทางการเงิน